bavarian-nlp/barwiki-20250901 huggingface dataset:
Old Formation

De Old Formation woara estareichische Rock'n'Roll-Band. 1981 is eignlich ois reine Cover-Band grind wuan, damiz gelegenlich in eischlägige Klubs theatahoiba spüün. Sea hom si oba daunn mid eigane Titln wia "Rain in the city" in da domolign Pop-Szena posizionian kennan.
Gschicht.
De Grinda woan "Robert Toegel" (Gesang, Saxophon), "Otto Sotosek" (Gesang, Schlagzeug) und "Josef "Pepi" Veprek" (Piano). Se haum 1981 aus reina Hetz a Band grind min aafochn Züü, a boa moi im Joa speziöö fia Rock'n'Roll Tänza und Fans von da oidn Musik zum spüün. Es san daunn dazuakumma da "Andreas "Andy" Kaltenhauser" (Gesang, Gitarre), "Gerhard Donhofer" (Bass) und am Enda aa da "Josef "Gschiserl" Meiböck" (Gesang). Mea oda wenig zufällig sans min domolign Labl "CBS-Records" in Kontakt kumman und haum im Oktober 1981 eana easchte LP aufgnumman, de daunn im März 1982 präsentiat wuan is. A Numma drauf hod ghaaßn "Rain in the City", de is äus Single auskopped wuan und de hod si sofuat in die de Austrian Charts wichtig gmocht. De Numma is aa a richtiga Evagriin woan, bis heut gheat des Liadl zu Standardrepatoaa vo Bands, de wos iwahaup sowos wia Rock'n'Roll spüün.
Im Heabst 1984 haum daunn da Pianist und da Sänger gwexlt, es sa da "Hannes Jaric" (piano) und da "Helmut "Steve George" Arnet" (Gesang) dafia dazua kumman. In dera Besetzung haums daun de inzwischn 3. LP aufgenommen, von dea de Auskopplung "Wake Up" wieda in de estareichischn Charts kumman is.. A aundara TItel vo dera LP hod "Lemme hear your heartbeat" ghaaßn, de hot si zwoa ned goara so in de Charts ghoidn, dafia haums sas im Ö3 a gaunze Zeitlaung auffe-obe gspüüt.
Im Joa 1986 haums noamoi gwexlt auf de daun letzte Besetzung. De hod daunn no 1990 a gaunze LP im weana Dialekt gmocht. Ghaaßn hoz "Kruzitürken", oba Eafoig woa des kaana mea. 1993 haums daunn den Huat draufghaut und si aufglest.
Logik

De Logik (von ‚dengade Kunst‘) is de Leah vom richtign Schlussfoigan.
De Wuazn vo da Logik liegt in da Philosophie. Heit is se ois Struktuawissnschoft vua oim in da Mathematik und da Informatik dahoam.
In da Logik steht de formale Giitigkeit vo da Argumentnstruktua im Voadagrund und ned da Inhoid vo de Aussogn.
Waidhofn aun da Ybbs

Waidhofn aun da Ybbs (aumtli Waidhofen an der Ybbs) is a Statuarstod in Niedaöstareich. Leit wohnan do (Stand ). 
Joahundatelaung woa do des Zentrum von da Eisenvaoaweitung, wos natialich de Gschicht vo da Stod imma prägt hod.
Geografie.
De Stod Waidhofen an der Ybbs liegt in de sogenaunntn Eisenwurzen im Mostviadl, im sidwestlichn Niedaöstareich, middn in de Ybbstola Oipn auf aana Seehechn von 362 m, waunn ma de Stodpfoakiachn heanimmt. De Ybbs geht middn durch die Stod und hod a tiaf eigschniddans Toi eazeigt. wiar aa Canyon. Da hechste Punkt vo dem Gmoagebiet is da Wedakogl mid , dea wos aun da Grenz noch Opponitz) liegt. De Hausbeag san da Buchenberg (790 m) und da Schnabelberg (958 m).
De via Uat Windhag (711 m), Konradsheim (651 m), St. Leonhard am Woid (714 m) und St. Georgen aun da Klaus (665 m) ghean aa zum Vawoitungsbeziak. De bewoidete Flächn vo Waidhofn nimmt 43,76 % ei.
Gemeindegliederung.
Zsamman mid da Stoodgmoa büüdn seid 1972 de Gmoana Waidhofen-Land, Zell an der Ybbs, Windhag und St. Leonhard, de Großgmoa Waidhofen an der Ybbs, wo ois in oim 11.662 Leit wohnan.
De Gmoagebie schliaßt zehn Uatschoftn ei (in Klaumma jewäus de Eiwohnazoi nochn Staund vom 31. Oktober 2011)
Katastralgmoana gibz aa, des waan Konradsheim, Kreilhof, Rien, St. Georgen in der Klaus, St. Leonhard am Woid, Waidhofen aun da Ybbs, Windhag, Wirts, Zöö Arzberg und Zöö Moakt.
Eisnwuazn

De Eisnwuazn (dt.: Eisenwurzen) is a Täu von de Koikvuaoipn duatn, wo Niederösterreich, Oberösterreich und de Steiermark zsammstessn. Eikranzlt is des Gebiet von de Fliss Steyr, Ybbs und Erlauf zammt eanare Nemtööla. Liegn tuaz in di Ybbstaler Oipn, und im Sidn schliaßt aa no da Hochschwab au.
Min Begriff Eisnstroßn maant ma nem da Eisnwurzn owar aa no de Uatschoftn auf da aundan Seitn vom Hochschwab, wias Vordernbergertal und Leoben. Des historische Zentrum vo dem Gaunzn is da steirische Erzberg, dea in da Vagaunganheit de Wiatschoft vo da gaunzn Gegnd prägt hod. Da Stoot Österreich hod bei da UNESCO vuagschlogn, de Region zum Weltkultuaeabe zmochn.
Es gibt aa a boa Natuaschutzareale do, wia zum Beispüü de Nationäupaaks "Kalkalpen" und "Gesäuse", de Natuapaaks "Ötscher–Tormäuer, Niederösterreichische Eisenwurzen" und "Steirische Eisenwurzen", obaraa des Wüüdnisgebiet "Dürrenstein", aans von de greßtn Uawoidgebiet vo Middleiropa.
Eazbeag

Da Eazbeag (dt.: Erzberg) is a Beag im Steirischn bei da Stood Eisenerz in da Gebiagsgruppn vo de Eisneaza Oipn. Wenigstns seitn 11. Joarhundat wiad dodan Eisneaz obaut, zum greßtn Täu Siderit. 
Es is da greßte Dogbau vo gaunz Middleiropa und fia Siderit speziöö übahaupt vo da gaunzn Wööd.
Ma haaßt den Beag as „Steirischer Brotlaib“, wäu a aa heit no wiatschoftlich fia de gaunze Gegng, de jo a bißl schwach auf da Brust is, a eche Aussereißa is. Wichtige Eirichtungan wia de Voestalpine mid eanare Stoiweak in Linz und Leobn-Donawitz odaraa de Montanuniversität Leoben vadaunkn dem Beag eana Existenz. 
Ea woa de Grundlog fian wirtschaftlichen Aufschwung vo da Region Eisenwurzen und da estlichn Obasteiamoak vom 16. bis zum 20. Joahundat. Heit betreibt do de „VA Erzberg GmbH“, de wos aa zum Voestalpine-Konzean gheat, in Beagbau.
Geologie.
Da Eazbeag gheat zua Grauwackenzone. Ea güüt ois des allagreßte Vuakumman wöödweit vo Siderit (fia de Chemika: FeCO3). Danem is im obautn Materiäu no aa Ankerit und des eisnreiche Gstaa Dolomit. Wegn dera Mischung mit weniga eisnreichn Zeig liegt da effektive Eisngehoit bei 22-40 %, im Durchschnitt sans ziaka 33 %.
Im Joa wean vuileicht 2 Millionen Tonnen Eaz obaut, de daun mid da Eisnbau entweda noch Linz (1,5 Millionen Tonnen) oda noch Leoben-Donawitz (750.000 Tonnen) gschickt wean. Noch aktuöön Schätzungan maanan de Fochleit, doss de Eazvuarät no fia viazg bis fuffzg Joa reichn wean.
Noadpoi

Da Noadpoi (dt.: Nordpol, engl.: "North Pole") is da neadlichste Punkt vo da Eadn, wo de Eadaxn iah End hod. Gnau gnumma is des da geografische Noadpoi, wei es gibt no an magnetischn Noadpoi, dea wo ned iwaeihschtimmt.
Da geografische Noadpoi liegt af ana Broadn vo 90° Noad, middn im (Arktischn Ozean, mid ana unbschtimmboan Leng, genau gengiwa an Siidpoi.
Vom 21. Meaz bis 23. Septemba gähd de Sunna do nit unta, des hoaßt ma Poiardog. Af'n Poiardog foigt a Zeidl de Demmarung und nacha a boa Monad de Poiarnocht.
Wea da easchte Mensch am Noadpoi woa, is nit oadeide, es kunnt da Roald Amundsen gwen sei.
Siidpoi

Da Siidpoi (dt.: Südpol, engl.: "South Pole") is da siidlichste Punkt vo da Eadn, wo de Eadaxn ia End hod. Gnau gnumma is des da geografische Siidpoi, wei es gibt no an magnetischn Siidpoi, dea wo nit iwaeischtimmt.
Da geografische Siidpoi liegt auf ana Broadn vo 90° Siid, auf da Antarktis, mid ana unbschtimmboan Leng, genau gengiwa an Noadpoi.
Vom 23. Septemba bis 21. Meaz gähd de Sunna do nit unta, des hoaßt ma Polardog. Aufn Polardog foigt a Zeidl de Demmarung und nacha a boa Monad de Polarnocht.
Wea da easchde Mensch am Siidpoi woa, is da Roald Amundsen gwen.
Wissn

Wissn (dt.: Wissen) is a woare Moanung, eppas wo ma gwiis woass, a Netzweak vo Faktn, Theorien und Regln.
Wissn untascheidt se vo Datn und Informationa. Eascht aus strukturiadn Datn entsteht Information und aus organisiada Information entsteht Wissn.
Dakenntnis basiad im Grund imma af Sinneswoarnehmung. De Sinne san owa nua a meah oda wenga groba Fuita vo Datn, de wo im Hian nacha hypothetisch intapretiad wean. Deswegn gibts koa absolut sichas Wissn. Dorum gibts aa Vaschwearungstheorien, wei des Hian a Rekonstruktionsapparat is, dea wo aa do wos eineintpretian ko, wo ibahapts ned da Realitet entspricht. Wissn giit dohea nua so lang ois wia as Gegntei ned bewiesn is.
As Woat "Wissn" kimmt vo da indogermanischn Wuazn "*weid-" und findt se beispuisweis im ,schaun‘ (aa "Video"), im englischn "view" und im Sanskrit "veda" ,Wissn‘ wieda.
Vaschwearungstheorie

A Vaschwearungstheorie oda Konspirationstheorie (deitsch / preißisch "Verschwörungstheorie") is a Hüpoteesn, de wo a Gschicht, a Entwicklung oda an Zuastand af a hoamlichs, plants und unrechtmassigs Vahoidn vo Leit (Konspiration, Vaschwearung) zruckfiaht.
Da Grund fia de Existenz vo Vaschwearungstheorien is unta andam de rekonstruktive Funktion vom Denga. Des hoasst des Hian duad laffand intapretian, aa do wo s nix z intapretian gibt. Wamma nacha rationale Argumendt oublockt, nacha ko ma si schnej af an Hoizweg varenna. Vaschwearungstheorien foin deswegn unta Menschliches, Oizamenschliches. Jeda ko si af so an Hoizweg varenna, des is da Grund worums so vui Vaschwearungstheorien gibt und ma oft vo ana modeana Foam vo da Sog redd.
Sog

A Sog (dt.: Sage) is a fantastische Gschicht, de wo oft auf reale Leid und Umschtend aufbaud und deshoib glaubwiadiga wiakt ois wia a Meachn. As Woat kimmt vo ohb. "saga" und moant "wos gsogt is". Des kimmt dohea, wei de Sog unaschpringle vo Mund zua Mund iwaliefad woan is. De Vafossa vo de Song san unbekannt, de wo s aufgschriem ham moast scho.
Da Inhoid vo de Song kimmt oft vo andan Vejkan bzw. Kuituan und wead bloß mid lokain Umstend ogreichad. Ma redd nacha von Wandasong.
Vaschwearungstheorien san modeane Song.
Woarscheinlichkeit

De Woarscheinlichkeit bzw. Woarscheinlekeit oda Probabilitet (dt.: Wahrscheinlichkeit) sogt, wia gwiss eppas is. Se wead ois Nummara zwischn Nui und Oans quantifiziad. Nui moant Unmeglichkeit und Oans Sichaheit. Des ko ma aa in Prozent ausdruckn, oisso vo 0% bis 100%.
De Woarscheinlichkeitstheorie is a Fochgebiet vo da Mathematik, des wo beispuisweis a wichtige Roin in da Wissnschoft, in da Wiatschoft und in da Computer-Technik spuit.
Fundamentalismus

Da Fundamentalismus moant de Ibabeweatung vo Grundgsatzln bzw. Wuazn vo ana Religion oda Ideologie.
Fundamentalistn glaam, dass im Bsitz vo da oanzign Woarheit waan und stejn se gegn jede Modeanisiarung. Se woin nix dazualeana. Des ko schnej za Fanatismus und za ana massivn Bekempfung vo Andasdengadn fiahn. Fundamentalismus is aa da Bodn af den wo leicht Terrorismus woxn duad.
Beispui.
Fundamentalistn gibt's unta vschiedanstn Vuazoachn.
Río Bío Bío

Da Río Bío Bío, aa Biobío, is da zwoatlängsde Fluss in Chile. Ea is 380 Kilomeda long.
Ea valaffd eba 500 Kilometa sidli vo Santiago de Chile. Ea entspringd om Galletue-Sää a de Andn. Ea fliaßd bei San Pedro de la Paz in an Goif vo Arauco.
Región de Valparaíso

D Region de Valparaíso gehd eba 50 km neadlee bzw. westle vo Santiago de Chile a. Zu dera Region gheand nu de chilenischn Ibasee-Territorien (z. B. d Ousdainsl). D Hauptstod Valparaíso is a nu da Siez vom chilenischn Congreso Nacional (Nationaln Kongress).
As Klima is a da Gstod mediterran.
Región de los Lagos

De Región de los Lagos is a Region am Sidn vo Chile (Region X).
Geografie und Vawoitungsgliedarung.
De Londschoft is vo vui Seen, Wäjda und Beag prägt. De riesige Insl Chiloé is a seah beliabts Touristnzui. De Region reicht vo Osorno bis ugfeah noch Chaitén im Sidn.
De Region gliedat se in de via Provinzn Osorno, Llanquihue, Chiloé und Palena; de greßtn Städt san:
Materialismus

Materialismus is a philosophische Position, de wo ois wo gibt, af Materie zruckfiaht. Des hoasst, aa de Sej, as Denga und de Gfui waan duach materielle Vuageng z daklean. An God, dea wo si vo da Materie untascheidn dad, gabats nacha ned.
Wei ois af oa Grundlog zruckgfiaht wead, redt ma vo philosophischn Monismus. Wann da Geist vo da Materie untaschiedn wead, nacha is des beispuisweis a philosophischa Dualismus.
A Weidaentwicklung vom Materialismus is da Physikalismus, den wo heit de moastn Natuawissnschofta vatredn. Da Physikalismus sogt, dass se ois af physikalische Phenomene zruckfiahn losst und ned jedes physikalische Phenomen basiad af Materie im engan Sinn.
Remisch-katholische Kira

De remisch-katholische Kira oda remisch-katholische Kiach (dt.: Römisch-katholische Kirche) is de gressde Kira im Kristndum. Im Boarischn wead remisch-katholische Kira und katholische Kira synonym vawendd. As griachische Woat: "καθολικός", ("katholikos"), moand: "universej", as Woat remisch hod domid z doa, doss da Bischof vo Rom, da Popst, de Kira loadd.
Da Nam is eascht in da Reformazion entstondn, zua Untascheidung vo de ondan kristlichn Bekenntnissn.
Da entscheidnde Untaschied za da orthodoxn Kira, da anglikanischn Gmoaschoft und da oidkatholischn Kira is as Primat van remischn Bischof (= Popst), wo vo dena ned oeakonnd wead.
Seitn 13. Meaz 2013 wead de katholische Kira van Popst Franz gloadd.
Gleichseitades Dreieck

A gleichseitades Dreieck (dt."gleichseitiges Dreieck") is a Dreieck, bei dem olle drei Seiten gleich laung san. Damit san aa olle drei Wingln gleich und haum jewäus 60°, wäu jo de Winglsumme vo an jedn Dreieck imma hoaschoaf 180° is. Mit aan Wuat, "Gleichseitade Dreiecke" san aa immma "gleichwinklade" odaraa "reguläre" Dreieck, ma kauns aa "regelmäßige Dreieck" haaßn. Olle gleichseitadn Dreiecke san, und des is logisch, einaunda „ähnlich“. Außadem sans aa no „rotaziaunssymmetrisch“ (waunns das uman Middlpunkt um 120° draahst), „spiaglsymmetrisch“ (um de Middlsenkrechtn) und „spitzwinklat“.
Berechnung und Konstrukziaun.
Waunst aa Seitnläng waaßt, waaßt vo dem Dreieck ois (tscheck des beim Kongruenzsatz).
Begriffsgschicht.
Nochn Euklid is aa gleichschenklates Dreieck daduach definiat, dass "genau" zwaa gleich launge Seitn hod, heit sogt ma, doss "mindestens" zwaa gleich launge Seitn hod. Des is wegn dem, doss damit aa des gleichseitade Dreieck (mit drei gleich launge Seitn) mit definiat is, zwoa äus Speziäufoi, oba immahin. Beim Euklid woas em no ned aso.
Halkların Demokratik Partisi

De Halkların Demokratik Partisi (boarisch: „Demokratische Bardei vo de Vejka“, Abk. HDP) is a bolitische Bardei in da Tiakei. Se sezzd se fia Midaheitnrechtt ei und wead an demokratischn Sozialismus zuagrechnet.
De HDP is koa rein kurdische Bardei, wia oft gsogt wead. Es is a Dochbardei, de wo aus da pro-kurdischn "Demokratik Bölgeler Partisi" und kleanan linkn Gruppiarunga bschdähd. 
Bei de Parlamentswoin 2015 hod de HDP mid 13,1 % de Zehn-Prozent-Hiadn iwawundn und is mid 80 Sizzn ins tiakische Parlament eizong. Se is de easchde pro-kurdische Bardei, de wo ins Parlament gwejt woan is.
Gschicht.
Da Initiator zua Grindung vo da HDP woa da Abdullah Öcalan, Vuasitzenda vo da PKK (Orbatabardei vo Kurdistan). Sei Idää woa de kurdische Bewegung und de tiakische Linke zammzbringa und des is in da HDP glunga.
Dreieck

A Dreieck (friara haums a "Triangel" gsogt, vom lateinischn triangulum, des is owa scho aa Wäu hea) is a Polygon und a geometrische Figur. Innahoib von da euklidischen Geometrie is des de aafochste Figua in aana Ebene, de von grode Linien begrenzt wiad. De Linien haaßt ma "Seiten". Drin im Dreieck gibz drei Wingln, de haaßn „Innenwingln“. De Scheitl von de Wingl san de "Eckpunkt" vo dem Dreieck.
In da Trigonometrie, des is a Täugebiet von da Mathematik, spüün Dreiecke a gaunz a wichtige Roin. Mea dazua kaunst bei da Dreiecksgeometrie lesn.
Eintäulung.
noch de Seitn: 
gez noch de Wingln, do nimmt ma ollawäu in greßtn hea: 
Spitz- und stumpfwinklate Dreieck wean aa untan Nauman "schiefwinkliges Dreieck" zsammengfosst.
Des oigmeine (beliebige) Dreieck.
Definiziaun und Eignschoftn.
A Dreieck wiad mid drei Punkt definiat, de natialich ned auf aana Grodn liegn diafn. Des san de "Ecken" vo dem Dreieck. De Vabindungan vo aan Eck zum aundan haaßn "Seiten". Min Dreieck wiad de Ebane in zwaa Bereich täut, des aane is des "Äußare", des aundare des "Innare" vom Dreieck. De von de zsammtreffatn Seitn büütn Wingln saan wichtige Greßn zum Charaktarisian von dem Dreieck.
Iwlichaweis wean de Eckn gengan Uahzaaga mit formula_1, formula_2 und formula_3 bezeichnet. De Seitn, de aana Eckn wisawie liegt, nennd ma wia de Eckn, owa klaa gschrim formula_4, formula_5 bzw. formula_6. Oft wean aa de Seitn noch de Eckn gnennt, des vabindn, äussa formula_7, formula_8 oder formula_9. 
De Wingln wiada haaßn formula_10, formula_11 und formula_12; formula_10 is do zum Beispüü da Wingl an da Eckn formula_1.
Bsundare Kraas, Grode und Punkt von aan Dreieck.
A jeds Dreieck hod aan "Umkreis", des is a Kraas, des wos duach olle drei Eckn geht. Den Middlpunkt kriagt ma ausse, waun ma in da Middn von jeda Seitn a Senkrechte mocht und schaut, wo sie de drei kreizn,
Konstruiat ma zu aan jedn Innanwingl de Winglhalbiarate, schnein si de drei aa in a Punkt. Des is da Middpunkt vom "Inkreis". Des is a Kraas, dea wos olle drei Seitn beriat.
Daunn gibz aa no "Ankraas", des san Kraas, de wos jede Seitn berian und aa de Valengarung vo de Seitn noch aussn.
Den "Schweapunkt" kriagt ma, waunn man jede Seitn halbiat und von do a Linie zum Eck wiesawie ziagt. De drei schnein si genau im Schweapunkt.
Mit de Hechn, des san von an jedn Eck de Senkrechtn auf de Linie gengiwa, kaunn ma de "Flechn" von dem Dreieck ausrechnan.
Gaunz wos Speziöös is da "Feuerbachkraas" ("Karl Wilhelm Feuerbach" hod im 19.Joahundat a Mathematik-Kapazunda ghaaßn). De geht duach olle drei Seitnmiddlpunkt, durch de drei Fuaßpunkt von de Hechn und aa no duach de drei Middlpunkt von de owan Hechnobschnitt. De Middlpunkt von dem Kraas liegt genauso ois wia da Schweapunkt, da Umkraasmiddlpunkt und da Hechnschittpunkt auf aana Grodn, de wos "Eulersche Grode" haaßt.
In dem Büüdl rechts san D, E und F de Seitnmiddlpunkt, G, H und I de Hechnfuaßpunkt, J, K und L de Middlpunkt von de owan Hechnonschnitt und S is da Hechnschnittpunkt.
Astn

De Moaktgmoa Astn (aumtlich: Asten), ghead zan Bezirk Linz-Laund in Owaöstareich
Astn hod Eihwohna () und liegt 255 Meta iwan Meearespiagl und iss 8,48 km² groß. Astn liegt zwischn zwischn dena Städd Enns und Linz, da Moaktgmoa Floria und da Gmoa Luftnberg
De Gmoa is zan easchtn Moi im Joar 1073 ois "Astina" in ana Uakundn gstaundn. Da heitige Ortstäu "Raffestettn" is scho 906 gnennt woan.
Seit 1984 is Astn a Moakt.
Konfuzianismus

Da Konfuzianismus bzw. Ruija, is a philosphischss System bzw. a Religion, de wo aus de Leahn vom kinäsischn Philosophn Konfuzius (551 v. Kr.–479 v. Kr.) fiara ganga is. Da Konfuzianismus is nebnan Buddhismus und Daoismus oane vo de „Drei Leahn“, de wo seit Joarhundadn de Kuitua und en Oidog in Kina, Japan und weitn Tein vo Ostasien pregn.
De Leah.
Da Kunfuzianismus is a Religion, wo da Untaschied zwischen heilig und profan afghobn is. A rechts Vahoidn im sekularn Lebn is a Manifestation vom Heilign. Es wead ognumma, dass da Mensch im Wesn guad is und leanfehig. Ea strebt noch Voikommenheit fia si sejm und fiad Gmoa.
Schriftn.
Da Konfuzius hod wia da Sokrates sejm nix niedagschriebn. De eam zuagschriebnan 9 Biacha, seine „Lunyu“ (Gsammeten Woate) san easchd vo Nochfoigan zammgstejt worn.
De Schriftn wean in zwoa Gruppn eiteit, in de Fimf Klassika und de Via Biacha.
De Fimf Klassika.
De "wu jing" 五經/五经 (de 5 Klassika) gengan olle – bis afs Chunqiu – af de Zeid voam Konfuzius und san vo eam und seinan Nochfoigan nua kommentiad worn.
De Via Biacha.
De Sishu () san vom Neokonfuzian Zhu Xi in da Song-Dynastie zammagstejt worn.
Kritik.
Es wead gsogt, dass da Konfuzianismus fia de Rickstendigkeit vo Kina in da Neizeit vaantwoatli gwen waa. Deswegn hod da Mao de oidn Kuituatraditiona duachn Kommunismus dasezt und Kina so modeanisiat. Da Kommunismus ist duach de Betonung vom Gmoasinn midn Konfuzianismus a weng vawandt, oba flexibla. Deswegn woa des meglichaweis fia Kina a guada, sanfta Ibagang in de modeane Zeid.
De Haptkritikpunktt vom Konfuzianismus:
A modeane, inovative Gsejschoft braucht oba Individualitet und Spontaneitet, domid sa si weida entwickln ko.
Dolomiti

Dolomiti is a Markn fia a Speiseeis vo Langnese.
Des Eis woa in de easchtn 1980a Joa a Renna und is 1987 wieda ausn Sortiment gnumma wuan.
De Fuam vom Eis soit aun de Drei Zinnen in de Dolomiten () eainnan.
1994 iss wieda ins Programm gnumma wuan, owa 1995 wieda eliminiat, weu da Eafoig ausbliem is.
Seit 2014 gibts a vaändate Neiauflog vom Dolomiti.
Dolomitn

De Dolomitn, italienisch Dolomiti, deitsch Dolomiten, san a Gebiagskettn in de siidlichn Koichoipn.
De Dolomitn liegn in de Provinzn Siidtiroi und Trentino und Belluno in Italien. Seit 2009 gheart a Teu vo de Dolomitn zum "UNESCO-Wödnatuaeabe".
Da hächste Beag vo de Dolomitn is de Marmolata mit ana Hächn vo 3342 Mäta.
Karaktaristisch fia de Dolomitn is da ständige Wechsl von sanftn Oiman und steun Beagspitzn.
Karl Panzenbeck

Karl Panzenbeck (* 23. Januar 1899 in Langenwang; † 13. April 1967 in Graz) woar a steirischa humoristischa Autor und Vuatrogskinstla.
Panzenbeck hod de Lehrabüüdungsaunstoit in Graz absoiviat und hod ois Haptschuilehra und aa ois Haptschuidirekta goaweit. Speda hoda no Germanistik und Philosophie an der Universität Graz studiat. 1930 hoda ois Dr. phil. promoviat.
Bekaunnt wuan isa owa vua oim mid des Sendungen im Radio „Lustiges Durcheinander“ und „Waglbacher Frühschoppen“. Ea hod Biachln und Schoiplottn aussebrocht, obaraa dramatische Sochn. Sei easchts Biachl, wosaa ois Autor vaeffentlichd hod, hod ghaaßn "Das viereckerte Dreieck", des woa 1937. Vüü von seine gspaßign Gschichtln spüün im steirischen Bergdorf "Waglbach", des is a Uatschoft, de gibz goaned, de hod a si nua ausdengt.
Um eam z'eahn, wiad da „Dr. Karl Panzenbeck-Gedächtnispreis“ an voixtimliche Autorn valiehn.
Edling

Edling is a Gmoa im Landkroas Rousnam in Obabayern.
Geographie.
De Oatschaft liegt zwischa Ebaschbeag und Wossabuag in da Näh vo da 304er und da 15er. Duach de Gmoa lafft de Bahnstreggn vo Grafing noch Wossabuag mit Hoit in Edling (Frirar a in Brandstätt, bis 13. Dezemba 2014).
Tupungato (Vuikan)

Da Tupungato is a Beag a da Grenz zwischn Argentinien und Chile midrana Hähn vo 6.550 m. Ling duada eba 50 Kilomeda siadle vom Aconcagua a da argentinischn Provinz Mendoza. Er is oana vo de hächstn Vuikan vo da Eadn. 
Sei gloana oba aktiva Bruada, da Tupungatito is eba 6000 Meda hou und ligt grod 6 Kilomeda wegad vo eam.
Puerto Montt

Puerto Montt is a Hafnstod am Sidn vo Chile. Se hod 238.455 Eihwohna (Stand: 2012), a Flächn vo 1.673 Quadratkilomeda und is as Vawoidungszendrum vo da Región de los Lagos und vo da Provinz Llanquihue. Do wohnan eba 16,39 Prozent vo Bevejkarung vo dera Provinz.
Konquistador

Konquistador (schbanisch und portugiesisch: "conquistador" ‚Erobara‘) is a Sammebegriff fia Soidatn, Entdecka und Abenteira, de am 16. und am 17. Joahundat grouße Teile vo Middl- und Sidamerika fia Spanien in erobert hamd.
Recht bekannte Konquistadoan warnd z. B da Hernán Cortés und da Francisco Pizarro.
Trimurti

De Trimūrti (Sanskrit: त्रिमूर्तिः "", "drei Foama") is de Dreifoitigkeit im Hinduismus, wo de kosmischn Funktiona vo Schepfung, Dahoidung und Zastearung ois Gedda personifiziad wean. Da Brahma is da Schepfa, da Vishnu is da Dahoida und da Shiva da Zasteara."
De Trimurti symbolisiad in da indischn Philosophie de drei Seitn vom kosmischn Uaprinzip. Es is oiso, wia im Kristndum (Voda, Suhn und Heiliga Geist), a Dreifoitigkeit (Trinitet) und koa Trias, aa wanns im Hinduismus a andane Bedeitung hod.
De Shakti-Vaeahra kenan aa a Trimurti vo Geddina, de Tridevi. Do is Saraswati de Schepfarin, Lakshmi de Dahoidarin und Kali de Zasteararin.
Jeb Bush

Da John Ellis „Jeb“ Bush (* 11. Februar 1953 in Midland, Texas) is a US-amerikanischa Politika vo da Republikanischn Partei. Er is vo 1999 bis 2007 da 43. Gouverneur vom Bundesstaat Florida gwen und da easchte Republikana mid zwoa Amtszeitn. Da Bush is da Bua vom ehemolign US-Presidentn George H. W. Bush und da Bruada vom ehemolign Presidentn George W. Bush. Sei Spitznam „Jeb“ leid se vo seine Initialn her o.
Hillary Clinton

D Hillary Diane Rodham Clinton (* 26. Oktoba 1947 in Chicago, Illinois ois Hillary Diane Rodham) is a US-amerikanische Politikarin vo da Demokratischn Partei. Ois Ehefrau vom friaran US-Presidentn Bill Clinton, mid dem wos seit 1975 vaheirat is, wars vo 1993 bis 2001 d First Lady vo de Vaeinigtn Staatn.